234 IV. MATHEMATICAI-OSZTÁL\T ÉRTEKEZÉSEK:. 



Ez a' fonnyasztő betegség nem egyéb vala , mint az erkölcsi erő- 

 nek, vagy a' nemzeti forró részvételnek hiányzása a' hadakozás' rendsze- 

 rében. 



Az állő armadákban , szakadatlan gyakorlások által a' testi erő 

 ugyan derekasan ki volt fejtve; kormányra, a' legszűkebb parancsnoki 

 kürtői fogva egész a' fővezéri méltóságig az értelmi erő állítva: de ezen 

 különnemű, egymást visszataszító elemekből keletkezett óriásokban hibá- 

 zott a' szív, a' lelkesedés, a' buzgó akarat. 



A' hadseregek részint a' nép* kebléből erőszakkal kiragadott sze- 

 rencsétlenekből , részint a' legundokabb csábitások' utján rakásra tobor- 

 zott könnyelműekből, részint zsákmánylesésből zászlók alá csődült do- 

 logkerülőkből lévén összeállítva; lehetett-e illy hazátlan népsepredéktől 

 hazaszeretetet, 's a' legszentebb ügy' védésére szives akaratot még csak 

 követelni is? 



Az erkölcsi erő' hiányát tehát a' kemény fenyíték' vas vesszejének 

 kellé kipótolni, 's ezen kénytelenségből ismét vég nélküli kegyetlenke- 

 désnek , a' legembertelenebb bánásmódnak származni : minek látására iV 

 nép' jobb része még inkább eliszonyodott a' hadi élettől. 



De másfelül, az armadák' parancsnoki testületében a' ttidományos 

 műveltség általánosan el levén terjedve, a' tiszti köz értelmességnek csak 

 ugyan sikerűié a' gyülevész csoportot nagy tettekre vezetni. A' kímélet- 

 len fenyíték' igája alatt rendhez szokott, áttörhetlen tömegekbe zárt, 

 vagy mozdulatlan vonalokban földhöz szegezett, vagy szabad kény sze- 

 rint mozgatott emberalakú gépelyek, bölcs vezérlet alatt ütközeteket 

 nyertek, győzödelmeket ünnepeltek, hasznos békekötéseket eszközöltek. 



Ettől fogva a' tudományos elbizottság korlátokat nem ismert , fel- 

 fuvalkodottságában magát a' hadszerencse' fékező urának lenni véJé , az 

 erkölcsi erőt , vagy nemzeti részvételt , szerencsés háborúk' folytatására 

 feleslegesnek hirdeté. A' tacticának, kivált a' porosz iskolainak, fő 

 törekvése volt , a' közkatonaságot minden emberi méltóságból kivetkőz- 

 tetvén, érzelem és akarat nélküli mozgonyokká képezni, 's halehet a' 

 dolgot annyira vinni, hogy a' tan' szabályai egy egész armadával ugy bán- 

 hassanak , mint bánik az erőművész érzéketlen gépelyével. 



